hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu hu hu hu en hu hu en en hu hu hu hu hu hu hu hu hu hu de hu ceb hu hbs_lat hu id hu en hu en hu en hu en hu ceb hu ceb hu hu hu cs hu sl hu hu hu hu hu hu hu hu en hu hu hu en hu hu en hu en hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
Csoport létszáma:  10 -16 fő
Indonéziába ismét lehet utazni. A belépés feltétele az oltottság és egy negatív PCR teszt elindulás előtt.
Indonézia Délkelet-Ázsia ékszerdoboza. Az ország 17 508 szigete végeláthatatlan gyöngysorként csavarodik az Egyenlítő köré, s a szigetcsoportok – mint az ékszerdoboz megannyi, trópusi tengerbe merült rekesze – ezernyi kincset rejtenek a kíváncsi idegen számára. Ezeknek a találomra széthintett gyöngyöknek a rendetlen kuszasága köti össze Ázsia és Ausztrália kontinenseit, de a különböző népeknek és vallásoknak otthont adó szigetvilág hidat képez két roppant víztömeg, az Indiai- és a Csendes-óceán között is.
Balit, ezt a valóban édeni, színes trópusi szigetet, melyet a független India első elnöke, Dzsavaharlal Nehru költőien a “Világ Reggelének” nevezett, a hitregék egy különálló világként festik le, ahol a határmezsgyét jelentő partvonalon túl már csak a tenger végtelen kékje hullámzik. A prózai valóságban az Indonéz Köztársaság szerves részét képező sziget csupán az önálló provincia státuszt mondhatja magáénak (méghozzá a legkisebbét), ám ez sem kis szó, ha tudjuk, hogy az országot több ezer sziget szövetsége tartja össze, amely ráadásul nem is mai keletű.
Több száz, sőt ezer éves kapcsolatrendszer ez, melyben a hatalmi központok néha ugyan változtak, ám többnyire a jávai dominancia érvényesült, akárcsak napjainkban. Így nem meglepő, hogy a balinéz kultúra is egy hajdan Kelet-Jáván székelő gazdag civilizáció, a Madzsapahit birodalom örökségeként él tovább…
A körutat az országot alaposan ismerő kollégánk, Ács László vezeti.
1. nap Budapest – Denpasar
Indulás Indonézia felé átszállással. Éjszaka a repülőgép fedélzetén
2. nap Denpasar - Ubud
Érkezés Balira, Indonézia „tündérszigetére”, ahol a formaságok elintézése után a sziget művészeti központjába és szívébe, Ubudba buszozunk. Hangulatos, folyóvölgybe épült szállásunk a Bali Spirit Hotel & Spa 3*+
3. nap Ubud – Celuk
Ubud és a művészfalvak Kirándulás a XI. sz.-i Goa Gadzsah elefántbarlanghoz és a fák között rejtőző, moha lepte romokhoz, melyeket az ezer éve letűnt tantrikus buddhizmus hívei hagytak hátra. Vidám perceket ígérő Barong-Rangda táncelőadás Batubulanban, majd látogatás Cseluk ezüstműveseinél, majd egy színes tollas forgatagban, a Bali Madárparkban. Ebéd után Ubud piacára indulunk. Bali Spirit
4. nap Denpasar - Ujung Pandang/Makassar
Korai indulás a repülőtér felé, repülés Celebesz székhelyére, a legendás Makasszárba. A repülőtérről Indonézia egyik legszínesebb népcsoportja, a toradzsák földje felé indulunk, közben fotós megállók a toradzsák legendákkal átszőtt vidékén. Vacsora. Szállás: Toraja Misiliana 3*
5. nap Rantepao - Tana Toraja
Kirándulás Toradzsaföldön, ahol a bő termésű rizsföldek zöldjén túl mesebeli házikók sorakoznak furcsa tetőikkel, a páfrányok borította sziklafalak és barlangok pedig évszázados titkokba engednek betekintést a jó szándékkal érkezőknek. Rantepao, Lemo sziklakriptái, Tampang Allo barlangsírjai és az UNESCO Világörökség részét képező Kete Kesu falva és függősírjai. Napközben ebéd
6. nap Rantepao - Tana Toraja
Toradzsaföld hegyei felé, Batutumonga gyönyörű panorámát ígérő környékére indulunk, majd Pallawa hagyományos tongkonan házaival, rizspajtáival ismerkedünk, ahol a toradzsai faragásokról és szőttesekről is képet kaphatunk, végül felkeressük Londa függő- és barlangsírjait. Amennyiben a két nap alatt valamilyen szertartás folyik a toradzsák földjén (rambu tuka vagy rambu szolo ceremónia), szerét ejtjük, hogy ezen is részt vehessünk. Vacsora, szállás
7. nap Rantepao – Makassar – Jogyakarta
Rantepaóból gyönyörű tájakon át buszozunk vissza Makasszárba, majd a jávai kultúra fellegvárának tartott közép-jávai Yogyakartába repülünk (17.15/18.10). Vacsora és szállás: Melia Purosani 5*
8. nap Jogyakarta – Borobudur
Reggeli után a kifinomult művészeteiről híres Yogyakartát fedezzük fel. Látnivalók: Yogyakarta szultánjának palotája, a Kraton, az óváros szűk utcácskái és a kedves Taman Szári vízipalota komplexuma. Ha marad időnk, a jávai ezüstművességről is képet kaphatunk. Ebéd után a ritka Buddha-ábrázolásáról ismert Mendut-templomhoz, majd a világ legnagyobb sztúpájához, a VIII. századi Borobudurhoz, a „kozmikus hegyhez” utazunk, melynek alsó, négyzetes galériáin közel öt kilométeren át sorakoznak a buddhizmusról és a jávaiak mindennapjairól értekező domborművek paneljei, a felső körkörös teraszok lyukacsos sztúpái között pedig úgy tör az ég felé a nirvánát jelképező nagy sztúpa, ahogy a buddhista lélek igyekszik beolvadni a mindenséget jelentő univerzumba. Vissza Yogyakartába, szállás: Melia Purosani 5*
9. nap Jogyakarta - Prambanan - Bali/Ubud
Reggeli után egy jellegzetes jávai „intézménnyel”, a batikolás munkafolyamatával és színes termékeivel ismerkedünk, aztán a hindu korszak leghíresebb jávai komplexumát, a IX. sz.-i Prambanant és buddhista párját, a Csandi Szevut (Candi Sewu) fedezzük fel. Ebéd Prambanan környékén, majd Bali „meseszigetére” repülünk, és Ubudba buszozunk. Szállás: Adiwana Unagi Suites
Reggeli, majd egész napos pihenés Bali szívében, mely módot ad arra, hogy begy kicsit jobban betekinthessünk a baliak életébe és mindennapjaiba. A legmelegebb órákban időzhetünk a medence partján, de a szállás ingyenes transzferével útnak indulhatunk egy szabad kószálásra a rizsföldek övezte települések környékén, vagy az ubudi piac színes piaca felé is. A délutáni pihenés után fakultatív táncelőadás az ubudi Puri Saren palota színpadán (kb. 7 USD) Szállás: Adiwana Unagi Suites
11. nap Ubud - Batur - Lovina (Észak Bali)
Reggeli után magunk mögött hagyjuk Ubudot, s Bali hegyein át a sziget északi partjai felé vesszük az irányt. Barangolás Tampaksziring X-XI. századi történelmi emlékei között: Gunung Kawi sziklatemplomai és szerzetesi cellái, valamint Tirta Empul szent forrása, amit az ég istene, Indra fakasztott az istenek és az emberek örömére. Látogatás egy fűszer-, és gyümölcsültetvényen, ahol a trópusi természet egykor aranyárban mért termékeivel és a cibetmacska közreműködésével készült luwak kávéval kerülhetünk testközelbe, majd ebéd a ma is aktív – de pillanatnyilag szunnyadó – Batur-vulkán óriási kalderájának szélén. Tovább észak felé, a bali barokk és a fekete partok irányába. Szállás: Brits Lovina
12. nap Lovina – Sanur
Ébredés a „Világ Reggelén” (ahogy Dzsavaharlal Nehru nevezte Balit), majd a felkelő nap fényében kergetőzés a delfinekkel a helyi halászok vendégoldalas csónakjain. Reggeli után dél felé indulunk: a Gitgit 35 m magas vízesése, a Bratan-tó kis temploma. Ebéd Jatiluwih rizsteraszai előterében, majd rövid kirándulás az UNESCO Világörökség részét képező, gyönyörűen megművelt kultúrtájon. Tovább délre, a tenger templomához, Tanah Lothoz, majd a naplemente fényeiben megcélozzuk a sziget déli üdülőkörzetét, és a ránk váró szállásunkat: Griya Santrian Beach Resort & Spa 4*
Egész napos pihenés a sziget déli homokfövenyeinek sanuri szakaszán.
14. nap Sanur - Kelet-Bali
Reggeli után Bali keleti szegletének felfedezésére indulunk: Bangliban a kedves Kehen-templomot nézzük meg, majd a hajdani nagykirály, a dewa agung egykori királyi udvarának hagyatékát vesszük célba Klungkungban (a Kerta Gosza és a Bale Kembang pavilonok). Közben ebéd. Délutáni látogatás Kusamba sólepárlóinál és a Goa Lawah denevérbarlangnál, majd idő függvényében az egykori Karangaszem királyság egyik vízipalotáját nézzük meg Tirtaganggában, vagy Kelet-Bali egyik ősi baliaga falvát, Tengganant vesszük górcső alá. Vissza a déli szállásunkra
15. nap. Bali – Budapest
Délelőtt szabadprogram, esti transzfer a repülőtérre, hazarepülés átszállással
Részvételi díj (min. 16 fő):     Ft/fő
Felár 10-12 fő esetén:                71.000 Ft/fő
Felár 13-15 fő esetén:                55.000 Ft/fő
+ Repülőjegyek (illetékkel):    Ft/fő*
Budapest – – Denpasar, Denpasar – Ujung Pandang, Ujung Pandang–Jogyakarta, Jogyakarta – Bali, Bali – – Budapest *A légitársaságok az árváltoztatás jogát a jegykiállításig fenntartják!
A részvételi díj tartalmazza: programokat, belépőket, magyar és helyi idegenvezetéssel, szállást a fent említett szállásokon, kétágyas elhelyezéssel (EÁF: 210.000 Ft/fő), reggelis ellátást válogatott éttermekben, transzfereket
A részvételi díj nem tartalmazza: a nem kötelező vagy változó tételeket: félpanziós ellátás (67.900 Ft/fő), borravalókat (60 USD), kombinált utazásképtelenségi és BBP biztosítást (Ft/fő), személyes kiadásokat (telefon, hordárok stb.)
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours